Ημερολόγιο Κυβερνήτη, αστρική ημερομηνία 44143,7.
Μεταφερθήκαμε στον Τομέα 21947
για να ανταποκριθούμε στο σήμα κινδύνου ενός Ταλαριανού σκάφους.
Το σκάφος φαίνεται ακυβέρνητο,
και οι σαρώσεις μας εντόπισαν θανάσιμη διαρροή ακτινοβολίας
στο σύστημα πρόωσης.
- Καμία απάντηση από το σκάφος. - Κράτησε ένα κανάλι ανοιχτό.
Η Δρ. Κράσερ βρίσκεται στην αίθουσα μεταφορέα τρία.
Κατά την διάρκεια της σύγκρουσης του Γκάλεν,
ήταν συνήθης τακτική των Ταλαριανών
να εγκαταλείπουν τα σκάφη τους, ρυθμισμένα να αυτοκαταστρέφονται...
Και να εκπέμπουν σήμα κινδύνου. Το ξέρω.
Αυτή η τακτική τους απέφερε 219 θανάτους σε τρεις ημέρες.
Μπορούμε να εντοπίσουμε τις συσκευές αυτοκαταστροφής;
Αρνητικό. Χρησιμοποιούσαν πυροκροτητές εγγύτητας.
Δεν εντοπίζονται από τις σαρώσεις μας.
Ούτε απ' τα τραϊκόρντερ της ομάδας αποστολής.
Το Ταλαριανό πολεμικό, Κ'Μερ, ανταποκρίνεται στο σήμα κινδύνου.
- Θέση; - Στον Τομέα Γούντεν.
Θα τους πάρει ώρες να φτάσουν. Ακόμη και με μέγιστη δίνη.
Σύμβουλε;
Υπάρχει μια ζωή εκεί και εξασθενεί.
Συγκέντρωσε την ομάδα αποστολής. Προετοίμασε επιχείρηση διάσωσης.
Μάλιστα, κύριε.
Η βοηθητική ενέργεια εξασθενεί.
Είναι μόνο παιδιά.
Είμαι ο Αντιπλοίαρχος Ράικερ του αστρικού σκάφους Εντερπράιζ.
Θα σας απομακρύνουμε για ιατρική φροντίδα. Δεν θα πάθετε κακό.
Πέντε νεαροί Ταλαριανοί να διακτινιστούν στο ιατρείο.
Ομάδα τραυμάτων, σε αναμονή.
Εγκαύματα ακτινοβολίας, πιθανές αναπνευστικές δυσκολίες.
- Ο μεταφορέας στόχευσε. - Αναμείνατε διαταγές μου.
Κυβερνήτη, φαίνεται πως είναι εκπαιδευτικό σκάφος.
Πέντε αγόρια, όλοι έφηβοι, όλοι φοράνε στολές.
Συνεχίστε την εκκένωση.
- Δεν υπάρχουν άλλα ίχνη ζωής εδώ. - Αντιπλοίαρχε, γρήγορα.
- Τι είναι; - Αυτό το αγόρι είναι άνθρωπος.
Διάστημα, το τελευταίο σύνορο.
Αυτά είναι τα ταξίδια του διαστημοπλοίου Εντερπράιζ.
Συνεχής αποστολή του να εξερευνεί παράξενους νέους κόσμους...
...να αναζητά νέα ζωή και νέους πολιτισμούς...
...να πηγαίνει με τόλμη εκεί που δεν έχει πάει κανείς ποτέ πριν.
«Ξαφνικά Άνθρωπος»
Ημερολόγιο Κυβερνήτη, συμπληρωματικό.
Ολοκληρώσαμε την εκκένωση τεσσάρων Ταλαριανών και ενός ανθρώπου.
Το πώς βρέθηκε ένας άνθρωπος ανάμεσά τους παραμένει μυστήριο.
Σε λένε Τζόνο; Έτσι δε σε φωνάζουν;
Είμαι η Δρ. Κράσερ. Σε εξετάζω για εγκαύματα ακτινοβολίας. Δεν πονάει.
Έχω έναν γιο όχι πολύ μεγαλύτερο από εσένα.
Ίσως θα ήθελες να τον γνωρίσεις.
Λοιπόν Τζόνο, φαίνεται πως γλύτωσες τις βλάβες απ' την ακτινοβολία.
- Πολύ τυχερός. - Δρ. Κράσερ.
Πώς έγινε αυτό;
- Τι είναι αυτό; - Είναι τρομοκρατημένοι.
Ξεκίνησαν ξαφνικά όλοι μαζί.
Παρακαλώ μπορώ να έχω την προσοχή σας;
Σταματήστε αμέσως!
Πολύ καλύτερα. Πώς ονομάζεσαι, νεαρέ;
Δεν θα μιλήσει, Κυβερνήτη. Δεν του έχουμε πάρει κουβέντα.
Κυβερνήτη.
Είμαι ο Τζόνο.
Στείλτε με σπίτι στον Κυβερνήτη μου.
Στο σπίτι μου στον Ένταρ.
Γλύτωσε απ' την ακτινοβολία, αλλά οι εξετάσεις δείχνουν κάτι άλλο.
Δύο παλιά ραγίσματα στα πλευρά, σπασμένο χέρι και διάσειση.
Ίσως να υπάρχει νευρολογική βλάβη. Θέλω να τον εξετάσω περαιτέρω.
Είναι γνωστό ότι οι Ταλαριανοί είναι ανελέητοι με τους εχθρούς τους.
Υπάρχει πιθανότητα να έχουν κακοποιήσει το παιδί.
Είναι πιθανόν τα τραύματα να έχουν προκληθεί πριν την αιχμαλωσία του;
Απίθανο. Βρίσκεται μαζί τους μεγάλο διάστημα.
Αρκετό διάστημα ώστε να αφομοιώσει τις παραδόσεις τους.
Τα ίχνη ασβεστίου δείχνουν ότι τα τραύματα έγιναν πριν εφτά χρόνια.
Αν τον κακοποίησαν, γιατί να θέλει να επιστρέψει;
Δεν είναι ασυνήθιστο.
Αναγνωρίστηκε εκατοντάδες χρόνια πριν ως το Σύνδρομο της Στοκχόλμης.
Τζόνο! Τι είναι;
Τζόνο!
Απλώς του είπα να βγάλει τα γάντια του. Και ξαφνικά έχασε τον έλεγχο.
Ασφάλεια, χρειαζόμαστε βοήθεια.
- Τζόνο! - Θέλει να με διαμελίσει!
- Θέλει να σε βοηθήσει. - Δεν θέλω την βοήθειά της!
Στείλε μας στον Κυβερνήτη Ένταρ!
Τζόνο, θέλω να σταματήσεις αμέσως!
Μάλιστα, Κυβερνήτη.
Ωραία. Πολύ καλύτερα. Αν θέλουμε να καταφέρουμε κάτι...
- Ντέιτα προς Πικάρντ. - Προβείτε.
Λάβαμε ενημέρωση από τον Στόλο για τον νεαρό.
Πολύ καλά. Γιατρέ, Σύμβουλε.
Υποπλοίαρχε Γουόρφ, συνόδευσε το νεαρό στην καμπίνα του.
Θα παραμείνει εκεί μέχρι νεωτέρας.
Μάλιστα, Γιατρέ.
Γιατί είσαι εδώ, Κλίνγκον, μαζί τους; Σε αιχμαλώτισαν και σένα;
Δεν με έχουν αιχμαλωτίσει. Είναι σύντροφοί μου.
Γιατί δέχεσαι εντολές από ένα θηλυκό;
Η Δρ. Κράσερ. Είναι ανώτερή μου.
Στον λαό μου, τα θηλυκά δεν ξεπερνάνε σε βαθμό τους άνδρες.
Εσύ είσαι άνθρωπος.
Στους ανθρώπους, οι γυναίκες μπορούν να καταφέρουν ότι και οι άνδρες.
Δεν είμαι περισσότερο άνθρωπος από εσένα. Είμαι Ταλαριανός.
Είσαι μπερδεμένος.
Σταμάτα!
Θα κάνω το Μπ'ναρ, το πένθος, μέχρι να γυρίσω στα αδέρφια μου.
Συγκρίνοντας τύπους DNA,
ο Στόλος αναγνώρισε το παιδί ως Τζερεμάια Ρόσα
- Ρόσα; - Όπως τη Ναύαρχο Ρόσα;
Είναι η γιαγιά του.
Γεννήθηκε πριν 14 χρόνια στην Ομοσπονδιακή αποικία Γκάλεν IV.
Οι γονείς του, Κόνορ και Μόιρα, σκοτώθηκαν
3 χρόνια, 9 μήνες αργότερα, όταν εισέβαλαν οι Ταλαριανοί.
Θυμάμαι. Δεν υπήρχαν επιζώντες.
Το αγόρι καταχωρήθηκε ως αγνοούμενο, θεωρήθηκε νεκρό.
Άλλος ένας Ρόσα πέθανε στο Φυλάκιο Κράσνερ.
Οι τραγωδίες ακολουθούν την οικογένεια. Η Ναύαρχος έχασε τους δυο γιούς της.
Τώρα έχει κάτι για να χαρεί.
Αν ο Τζερεμάια πάει στην οικογένειά του, σ' αυτή την κατάσταση,
θα είναι ξαφνικό για όλους. Ειδικά για κείνον.
Πρέπει να ξαναβρεί την ταυτότητά του, να συνδεθεί με τις ρίζες του.
Συμφωνώ. Κάνε ότι μπορείς να το καταφέρεις.
Δε νομίζω ότι μπορώ να κάνω κάτι εγώ.
- Γιατί όχι; - Η Τρόι έχει δίκιο.
Είναι φανερό ότι το αγόρι δεν τα πάει καλά με τις γυναίκες.
Οι Ταλαριανοί έχουν πατριαρχική κοινωνία.
Ο Τζερεμάια πρέπει να οικοδομήσει μια σχέση με έναν άνδρα,
μια πατρική φιγούρα ώστε να εξερευνήσει την καταγωγή του.
Νομίζω ότι πρέπει να είσαστε εσείς, Κυβερνήτη.
Όχι, Σύμβουλε.
Όχι, Σύμβουλε. Δεν το νομίζω.
Χρειάζεται κάποιον εκπαιδευμένο σ' αυτά τα θέματα.
Είσαστε ο μόνος που έδειξε κάποια ανταπόκριση.
Αν θέλετε να ανακαλύψει την ανθρωπιά του,
τότε είσαστε ο μόνος που μπορεί να τον βοηθήσει.
Από εσάς εξαρτάται, Κυβερνήτη.
Τζόνο!
Γιατί κάνεις αυτό τον ήχο;
Συνηθίζουμε να το κάνουμε όταν είμαστε θλιμμένοι.
Δεν συνηθίζεται να ακούτε και τον Κυβερνήτη σας;
Ναι.
Τότε ως Κυβερνήτης του Εντερπράιζ, σου ζητώ να μην κάνεις αυτό τον ήχο.
Μάλιστα, κύριε.
Ωραία. Τώρα που το ξεκαθαρίσαμε, ας...
Ας...
Ας γνωριστούμε, τι λες;
Πώς σου φαίνεται το δωμάτιο; Ξέρω ότι είναι λίγο άχρωμο.
Αλλά αν θέλεις κάτι...
Φωτογραφίες. Παιχνίδια.
Είναι μια φυλακή. Ακόμη είμαι κρατούμενός σου.
Όχι. Καθόλου. Νόμιζα ότι είχες βολευτεί εδώ.
Θα με επιστρέψεις στον Κυβερνήτη μου;
Θα συναντηθούμε με το πολεμικό Κ'Μερ στις 07:40.
Θα παραδώσουμε τους Ταλαριανούς στον Κυβερνήτη Ένταρ.
Μαζί κι εμένα;
Θα συζητήσουμε την περίπτωσή σου με τον Κυβ. Ένταρ.
Δε μου αρέσει αυτό το μέρος.
Μπορούμε να βρούμε άλλη καμπίνα.
Πάντα ζούσα με τον Κυβερνήτη μου.
Ναι, λοιπόν, αυτό δεν γίνεται εδώ.
Δεν υπάρχει τίποτε εδώ που να αρέσει σε έναν νεαρό.
Άστο κάτω, σε παρακαλώ.
- Είναι Κλίνγκον. - Ναι. Θα το βάλεις πίσω;
Λοιπόν...
Εδώ είμαστε, ε, Τζόνο;
Παρατήρησα ότι δεν έβγαλες τα γάντια σου.
- Όχι εδώ. - Γιατί όχι;
Για να μην αγγίξω κάποιον ξένο.
Τζόνο, ο Κυβερνήτης σου, ο Ένταρ...
Σε έχει πειράξει ποτέ; Σου έχει προκαλέσει πόνο;
Ο πόνος δεν λαμβάνεται υπόψη.
- Οπότε το έχει κάνει; - Δεν είπα αυτό.
Δεν καταλαβαίνεις; Ο πόνος δεν έχει σημασία.
Να περάσεις τις δοκιμασίες είναι το παν.
Αυτό είναι; Δοκιμασίες πόνου;
Δεν καταλαβαίνεις τίποτε.
Σωστά, δεν καταλαβαίνω απόλυτα τους Ταλαριανούς.
Αλλά εσύ δεν είσαι Ταλαριανός.
Δεν θ' ακούσω άλλο. Δεν θ' ακούσω άλλο τα ψέματά σου.
Περάστε.
Θέλατε να με δείτε;
Ναι, Σύμβουλε. Παρακαλώ, κάθισε.
Πιθανόν να μην το ξέρεις,
αλλά δεν νοιώθω άνετα με τα παιδιά.
Αλήθεια;
Για κάποιον λόγο, απλώς δεν ανταποκρίνονται σε μένα.
Καταλαβαίνω.
Ειλικρινά, νομίζω ότι είμαι πιο χρήσιμος
εκτελώντας τα καθήκοντα και τις ευθύνες του Κυβερνήτη.
Σπάνια ακούω δικαιολογίες τόσο ωραία διατυπωμένες.
Κοίτα, Σύμβουλε...
Απλώς νοιώθω ότι δεν είμαι ο κατάλληλος για αυτή την δουλειά.
Παράξενο, δεν είναι;
Έχετε διανύσει έτη φωτός,
αποφύγατε θύελλες αστεροειδών, θαρραλέους εχθρικούς εξωγήινους
και παρόλα αυτά όταν σας ζητήθηκε να κάνετε τον γονιό, διστάζετε.
- Γιατί άραγε; - Δεν διστάζω. Απλώς...
...έχω γνώση των ορίων μου.
Ως παιδί, είχατε καθόλου φίλους;
Άλλα παιδιά που παίζατε;
Δεν νομίζω ότι έχει σχέση αυτό.
Ίσως να οφείλεται...
Αυτό είναι γελοίο.
Τι θα λέγατε;
Απλώς... από τότε που ήμουν παιδί,
ήξερα ακριβώς τι ήθελα να κάνω.
Να γίνω μέλος του Αστροστόλου. Τίποτε άλλο δεν με ένοιαζε.
Πέρασα όλη μου τη νιότη στο κυνήγι αυτού του στόχου.
Πιθανόν να παρέλειψα ολόκληρη την παιδική μου ηλικία.
Ξέρετε, κανένας δεν είναι γεννημένος να γίνει καλός γονέας.
Οι περισσότεροι το παλεύουν και κάνουν ότι καλύτερο μπορούν.
- Λες ότι αυτό πρέπει να κάνω; - Ναι.
Και ίσως εκπλαγείτε απ' το πόσο καλός μπορεί να είσαστε.
Υπολογιστή, κλείσε αυτή την φασαρία!
Υπολογιστή, τι... τι ήταν αυτό;
Το Άλμπα Ρα, Ταλαριανό σύγχρονο μουσικό είδος.
Τζόνο;
- Τζόνο, πού είσαι; - Έκλεισες την μουσική μου.
Ναι, ασφαλώς και το έκανα. Και περιμένω να μείνει κλειστή.
Θα κατέβεις κάτω;
Βλέπω ότι βολεύτηκες.
Δεν με βολεύουν τα κρεβάτια σας. Πονάει η πλάτη μου.
Έλα εδώ. Θέλω να σου δείξω κάτι.
Αυτοί είναι ο Κόνορ και η Μόιρα... Ρόσα.
Είναι οι γονείς σου.
Το μωρό... είσαι εσύ.
Ο Τζερεμάια Ρόσα.
Το όνομά μου είναι Τζόνο.
Γεννήθηκες Τζερεμάια στον Γκάλεν IV.
Η αποικία καταστράφηκε αργότερα σε μια συνοριακή αψιμαχία.
Βλέπεις; Ήξερες πώς να γελάς κάποτε.
Τα θυμάσαι αυτά; Τους γονείς σου; Το σπίτι σου;
Ξέρω ότι ο Ένταρ με έσωσε. Μου το είπε.
Τζόνο, οι γονείς σου σκοτώθηκαν από τους Ταλαριανούς.
Ήταν πόλεμος. Ο θάνατος είναι μέρος του πολέμου.
- Κυβερνήτη. - Ναι, τι είναι Πρώτε;
Έχουμε οπτική επαφή με το πολεμικό Κ'Μερ.
Ένταρ!
Εσύ... μείνε εδώ.
Έρχομαι, Πρώτε.
- Καλύψου! - Δεν μπορώ να σε αφήσω!
Πήγαινέ τον στο δάσος. Θα τους συγκρατήσω.
Όχι! Έλα μαζί μας!
Τζερεμάια!
Μαμά!
Κατάσταση, κε Ντέιτα;
Το Κ'Μερ είναι σε στάση, με διόπτευση 013, σημείο 015.
Απόσταση, 506 χλμ.
Το οπλικό του σύστημα είναι ενεργό;
Αρνητικό.
Ο Κυβ. Ένταρ ζητάει ανοιχτό κανάλι.
Στην οθόνη.
Είμαι ο Κυβερνήτης Ένταρ του πολεμικού Κ'Μερ.
Με ποιον μιλάω;
Κυβερνήτης Πικάρντ του Ομοσπονδιακού αστρικού σκάφους Εντερπράιζ.
Διασώσαμε 4 μέλη του πληρώματός σας απ' το σκάφος παρατήρησης.
Τους χορηγήθηκε ιατρική φροντίδα και είναι έτοιμοι για μεταφορά.
Οι πράξεις σας ελήφθησαν υπόψη. Σας αποστέλλουμε συντεταγμένες μεταφοράς.
Είστε υπόχρεοι, είμαι σίγουρος.
Ένα λεπτό, Κυβερνήτη. Ανακαλύψαμε και έναν άνθρωπο στο πλήρωμά σου.
Τον Τζόνο.
Στην πραγματικότητα, το όνομά του είναι Τζερεμάια. Τζερεμάια Ρόσα.
Ποια είναι η κατάστασή του; Είναι τραυματισμένος;
Δεν τραυματίστηκε στο συμβάν,
αλλά ως αντιπρόσωπος της Ομοσπονδίας, απαιτώ μια εξήγηση.
Γιατί κράτησες το παιδί τόσα χρόνια;
Δεν απαιτούνται εξηγήσεις, Κυβερνήτη.
Είναι γιος μου.
Ημερολόγιο Κυβερνήτη, συμπληρωματικό.
Ο ισχυρισμός του Κυβ. Ένταρ ότι είναι γιος του είναι απαράδεκτος.
Παρόλα αυτά, για να αποφύγω τις εντάσεις,
προσκάλεσα τον Ταλαριανό αρχηγό να έρθει
ώστε να διευθετήσουμε το ζήτημα πρόσωπο με πρόσωπο.
Ήμουν επικεφαλής των δυνάμεων
που απέκρουσαν τους καταπατητές στον Γκάλεν IV.
Πρέπει να πω ότι τα στρατεύματά σας πολέμησαν με πάθος.
Ανάμεσά τους, ο Κόνορ και η Μόιρα Ρόσα.
Υποθέτω. Μετά τη μάχη, βρήκα ένα παιδί δίπλα στο πτώμα
μιας γυναίκας, πιθανόν της μητέρας του.
Δεν είχε μείνει σχεδόν κανένας ζωντανός στον Γκάλεν IV.
Να τον άφηνα να ουρλιάζει πάνω στο νεκρό σώμα της;
Έπρεπε να ενημερώσεις την Ομοσπονδία.
Η απόκρυψή του ήταν παραβίαση της συμφωνίας μας.
Τον πήρα σύμφωνα με τις παραδόσεις του λαού μου.
Ποια παράδοση σου δίνει το δικαίωμα να κρατάς ένα ανήμπορο παιδί;
Έχασα τον γιο μου από ανθρώπινα χέρια στη μάχη του Καστάλ I.
Το έθιμό μας μου επιτρέπει να απαιτήσω τον γιο του νεκρού εχθρού μου.
Αυτή το έθιμο σου επιτρέπει να κακοποιείς τον θετό σου γιο;
Για τι πράγμα μιλάς;
Η Γιατρός μας ανακάλυψε ίχνη τραυμάτων τόσο σοβαρά,
που μπορούν να θεωρηθούν βασανιστήρια.
Ανοησίες. Ποτέ δεν έβλαψα τον Τζόνο.
Εξήγησε τα σπασμένα πλευρά, την διάσειση, το σπασμένο χέρι.
Το σπασμένο χέρι; Νεολαία! Ήσουν ποτέ πατέρας, Πικάρντ;
Είχες ποτέ έναν γιο που προσπαθεί απεγνωσμένα
να κερδίσει την έγκρισή σου, τον σεβασμό σου;
Ο Τζόνο έσπασε τα πλευρά του ιππεύοντας ένα τ'στάγιαν.
Έξι οπλές. Πολύ δυνατό ζώο.
Το χέρι, σε ένα συναγωνισμό με άλλους νεαρούς.
Άντεξε τον πόνο και κέρδισε τον αγώνα.
Μια μέρα, θα γίνει μεγάλος μαχητής.
Δεν του αξίζει να γίνει κάτι περισσότερο;
Η αληθινή καταγωγή του είναι ανθρώπινη, Ένταρ.
Καταγωγή ξεχασμένη από καιρό.
Μπορείς να επιβλέψεις την επιστροφή του πληρώματός σου,
αλλά δεν μπορώ να επιτρέψω να σου επιστραφεί ο Τζερεμάια.
Η αληθινή του οικογένεια τον περιμένει στη Γη.
Τότε σε καμία περίπτωση
δεν θα επιτρέψω στο σκάφος σου να φύγει απ' την περιοχή μας.
Έχω αναφέρει την θέση μας και την παραβίαση στον Στόλο.
Και εγώ έχω καλέσει ενισχύσεις σ' αυτό τον Τομέα.
Μου λες ότι θα πας σε πόλεμο γι' αυτό το παιδί;
Δεν θα το έκανες για τον μοναχογιό σου;
Έχουμε ειρήνη πολλά χρόνια. Ας μην βιαστούμε να εμπλακούμε σε πόλεμο.
Τότε βοήθησέ με να τον αποφύγω.
Αν μου επιτρέψεις να δω τον Τζόνο,
θα καταλάβεις ότι ήμουν καλός πατέρας.
Μεγάλωσε ευτυχισμένος μαζί μου.
Νομίζετε ότι δεν είναι συνετό να δει ο Ένταρ τον Τζόνο;
Μπορεί να είναι επικίνδυνο.
Οι βασανιστές έχουν λεπτή αλλά δυνατή επιρροή στα θύματά τους.
Δεν έχω πειστεί ότι το παιδί έχει κακοποιηθεί.
Μίλησα με τον πατέρα. Αν μπορώ να κρίνω χαρακτήρες,
θα έλεγα ότι ενδιαφέρεται πολύ για το καλό του.
Αισθάνομαι να ξυπνούν αναμνήσεις στο αγόρι.
Είναι πολύ ευαίσθητη περίοδος για τον Τζόνο.
Αν διώξουμε τον άνθρωπο που αποκαλεί πατέρα
χωρίς καν να ιδωθούν, πώς θα κερδίσουμε την εμπιστοσύνη του;
Υπάρχει και κάτι άλλο. Βρισκόμαστε βαθιά στην Ταλαριανή επικράτεια.
Η διπλωματία είναι απαραίτητη. Θα συμφωνήσω για την συνάντηση.
Το μόνο που ζητάω είναι η επίβλεψη της συνάντησης.
- Μην τους αφήσεις μόνους. - Σύμφωνοι.
Ένταρ.
Τζόνο, γιε μου.
Σου φέρθηκαν καλά;
Ναι, Κυβερνήτη. Εκτός...
Εκτός τι;
Μου απαγόρευσαν να κάνω το Μπ'Ναρ.
Δεν πειράζει. Ξέρω πως πενθούσες στην καρδιά σου.
Λοιπόν Τζόνο, πώς σου φαίνονται οι άνθρωποι;
Μου μοιάζουν.
Θέλουν να σε κρατήσουν, ξέρεις.
Ναι, το ξέρω.
Έφτασες στην Ηλικία της Απόφασης. Τι επιλέγεις;
Θέλεις να μείνεις;
- Όχι. Ασφαλώς όχι. - Τότε δεν θα μείνεις.
Επιστρέφω στο Κ'Μερ. Θα δώσω στους ανθρώπους μια επιλογή.
Αν δεν κάνουν αυτή που ξέρουμε ότι είναι σωστή,
ίσως μας οδηγήσει σε πόλεμο.
Ίσως να πεθάνεις.
Είμαι έτοιμος να πεθάνω.
Οι αισθητήρες εντόπισαν δύο πολεμικά να πλησιάζουν τα σύνορα.
Κε Ντέιτα, ποιες είναι οι επιθετικές τους δυνατότητες;
Έχουν όπλα ουδέτερων σωματιδίων,
λέιζερ ακτίνων Χ και πυραύλους Μέρκουλιτ.
Δεν είναι ισάξια του Εντερπράιζ.
Δεν θέλω να υποχρεωθώ να καταστρέψω τα σκάφη τους.
Δεν θα κάνουν πίσω.
Ήταν έτοιμοι να πολεμήσουν μέχρι θανάτου σε προηγούμενες αναμετρήσεις
Τα όρια έχουν χαραχθεί.
- Όλα αυτά για έναν θετό γιο. - Κυβερνήτη.
Αξίζει να πάμε σε πόλεμο για ένα παιδί;
Ίσως να μην το ρωτούσες αν ήταν δικό σου.
Πρέπει να υπάρχει κάποιος τρόπος να το αποφύγουμε.
Αν πλησιάζαμε τον Τζόνο, να έρθει σε επαφή με την οικογένειά του,
ίσως διάλεγε να έρθει μαζί μας.
Νομίζεις ότι ο Ένταρ θα συμφωνήσει;
Αν ο Ένταρ σέβεται τα Ταλαριανά έθιμα, ίσως οφείλει να το κάνει.
Σύμφωνα με την παράδοσή τους,
το αρσενικό στην ηλικία των 14 έχει φτάσει στην Ηλικία της Απόφασης.
Υποβάλλεται σε ένα τελετουργικό μύησης.
Τότε παίρνει τις αποφάσεις του.
Η διεκδίκηση του Τζόνο στηρίζεται στο Ταλαριανό έθιμο.
Θα είναι δύσκολο να οπισθοχωρήσει απ' αυτό τώρα.
Έχουμε σήμα απ' την Διοίκηση Αστροστόλου.
- Στην οθόνη. - Κύριε.
Το μήνυμα είναι για τον Τζερεμάια Ρόσα.
Φέρτε το αγόρι στο γραφείο μου.
Τζερεμάια;
Το όνομά μου είναι Κονότ Ρόσα.
Είμαι η μητέρα του πατέρα σου.
Εύχομαι να μιλούσαμε από κοντά αλλά αυτό θα περιμένει.
Όταν άκουσα το θαύμα ότι ήσουν ζωντανός,
Ήθελα να σου μιλήσω.
Αναρωτιόμουν πώς είσαι.
Το μόνο που μπορώ να φανταστώ είναι τον πατέρα σου στην ηλικία σου.
Προέρχεσαι από μια οικογένεια που θα σε έκανε περήφανο.
Πολλοί έδωσαν τη ζωή τους για να φέρουν την ειρήνη στον γαλαξία.
Είσαι ο τελευταίος των Ρόσα.
Ήμουν τόσο ευγνώμων
που μας δόθηκες πίσω ώστε να συνεχίσεις την οικογενειακή γραμμή.
Ο παππούς σου κι εγώ θα σε υποδεχτούμε
με όλη την αγάπη της καρδιάς μας.
Να έχεις ένα ασφαλές ταξίδι επιστροφής.
Φοράει την στολή του Αστροστόλου.
Ναι.
- Τι βαθμό έχει; - Είναι Ναύαρχος.
- Έχει μεγαλύτερο βαθμό από εσένα; - Ναι.
Αν ήμουν σπίτι τώρα, θα έτρεχα στον ποταμό όσο πιο γρήγορα μπορούσα!
Τζόνο.
Δεν μπορώ να κάνω τα πράγματα που με ηρεμούν εδώ.
Δεν θα με αφήνεις να ακούσω την μουσική μου ούτε να κάνω Μπ'Ναρ.
Νοιώθω ότι αν μείνω έτσι κι άλλο, θα πεθάνω!
Τζόνο.
Άσε με να σου δείξω τι κάνω όταν νοιώθω έτσι. Έλα.
Μπορείς να σερβίρεις σε έναν από τους δύο τομείς
αναπηδώντας την μπάλα και χτυπώντας τον στόχο.
Πρέπει να επιστρέψεις την μπάλα πριν αναπηδήσει δυο φορές. Εντάξει;
Ας το δοκιμάσουμε.
- Καθόλου άσχημα. - Κερδίζω σε όλα τα παιχνίδια.
Το πιστεύω.
Τζόνο.
- Είσαι εντάξει; - Μια χαρά.
- Μαμά! - Τζερεμάια!
Όχι!
Μαμά!
Εντάξει.
Ήταν μες στο αίμα.
Έκλαψα.
Δεν μου απάντησε.
Μου τραγουδούσε.
Δεν θυμάμαι την μελωδία, μόνο τον ήχο της φωνής της.
Πριν τα θυμηθώ αυτά, ήμουν δυνατός.
Και τώρα...
Είναι μέρος του να είσαι άνθρωπος, Τζόνο.
Αλλά όσο πολύ και αν πονάς, μπορείς επίσης να νοιώσεις χαρά.
Δεν το νομίζω.
Νομίζω ότι πάντοτε θα νοιώθω έτσι.
- Πώς πήγαν οι ρακέτες; - Καλό παιχνίδι για πρώτη του φορά.
- Ανυπομονώ για την επόμενη φορά. - Είμαι σίγουρος. Κάθισε.
Τι θα ήθελες;
Τι είναι αυτό;
Παγωτό μπανάνα, το καλύτερο πράγμα στο σύμπαν.
Δοκίμασε.
Αυτό λέγεται κουτάλι.
Συγχώρα με.
Δεν μπορώ να καταλάβω γιατί είναι διασκεδαστικό.
Προσπέλασε την τράπεζα μνήμης σου στο "χιούμορ, τούρτα στα μούτρα".
Φαρσοκωμωδία και μεγάλες πλάκες.
Αυτό, είναι παραλλαγή του "τούρτα στα μούτρα";
- Τώρα βλέπεις γιατί είναι αστείο; - Όχι, κύριε.
Αλλά θα σας πιστέψω. Είναι πολύ διασκεδαστικό.
Ας το ξαναπροσπαθήσουμε.
Ένα ακόμη παγωτό μπανάνα και άλλο ένα για τον φίλο μου.
Αμέσως.
Κοίτα τον. Έγινε άλλος άνθρωπος.
Ποιος το φανταζόταν ότι θα τον βλέπαμε να σκάει στα γέλια;
Πριν μισή ώρα, έκλαιγε σαν μωρό.
Τραύμα μονής λεπίδας. Χρειάζομαι ένα αυτόματο ράμμα εδώ.
Μάλιστα.
Η λεπίδα χτύπησε το στέρνο και εξοστρακίστηκε. Θα ήταν χειρότερα.
- Δεν ήταν όνειρο. - Φοβάμαι πως όχι.
Δεν τραυματίστηκαν ζωτικά όργανα, ούτε κύριες αρτηρίες.
Πού είναι το αγόρι τώρα;
Ο Γουόρφ τον έχει στην Ασφάλεια.
Μείνε ακίνητος!
Θέλω να τον δω. Εδώ. Τώρα.
Θα περιμένει μέχρι να τελειώσω.
Τα Ταλαριανά πολεμικά συγκεντρώνονται. Απόσταση, 500 χλμ.
Στην οθόνη.
- Κάποια επικοινωνία, Υποπλ. Γουόρφ; - Όχι. Έχουμε ανοιχτό κανάλι.
Η ταχύτητα των πολεμικών μειώνεται.
Ανάπτυξη προσεγγίσεως διόπτευση 0, 120 και 240 μοίρες.
- Ράικερ προς Λα Φορζ. - Λα Φορζ εδώ, κύριε.
Οι Ταλαριανοί πήραν θέση μάχης. Εκτελούν μανούβρα περικύκλωσης.
Θα δώσω περισσότερη ενέργεια στις ασπίδες.
Είμαστε έτοιμοι.
Ο Κυβερνήτης του Κ'Μερ ζητάει επικοινωνία.
Ξεκινάμε. Στην οθόνη.
Κυβερνήτη Πικάρντ, πήρες την απόφασή σου;
Εδώ Αντιπλοίαρχος Ράικερ. Τι προθέσεις έχετε;
- Πού είναι ο Κυβ. Πικάρντ; - Τραυματίστηκε.
- Είμαι επικεφαλής τώρα. - Πολύ καλά.
Παρακαλώ ετοιμάστε τον γιο μου για άμεση μεταφορά.
Αυτό δεν είναι δυνατόν.
Χθες βράδυ, ο Τζόνο επιτέθηκε στον Κυβερνήτη Πικάρντ
και προσπάθησε να τον σκοτώσει.
Τον έχουμε υπό κράτηση.
Αν μου τον είχατε επιστρέψει, αυτό δεν θα γινόταν.
Σε καθιστώ υπεύθυνο για αυτό το συμβάν.
Πρέπει να έρθει μαζί μας πια, Ένταρ.
Ο Στόλος θα αποφασίσει τις επιπτώσεις.
Δεν δέχομαι αυτή την απόφαση.
Επαναλαμβάνω.
Θα ετοιμάσεις τον γιο μου για άμεση μεταφορά.
Αν δεν βρίσκεται στο Κ'Μερ σε πέντε λεπτά...
...θα υποστείτε τις συνέπειες.
Κόκκινος συναγερμός.
Οι Ταλαριανοί δρομολογούν ενέργεια στους πυραύλους.
Όπλα σε ετοιμότητα, κε Γουόρφ.
Τζόνο.
Γιατί το έκανες;
Δεν έχει σημασία.
Νομίζω ότι έχει. Έχει σημασία για μένα.
Αυτό που έχει σημασία είναι ότι επιτέθηκα σε Κυβερνήτη.
Είμαι έτοιμος να τιμωρηθώ με θάνατο.
Νομίζεις ότι θα θανατωθείς;
Η επίθεση σε ανώτερο είναι το χειρότερο αδίκημα. Θα πεθάνω απ' τα χέρια σου.
Τζόνο, δεν θα πεθάνεις απ' τα χέρια μου ούτε από κανενός άλλου.
Αλλά διέπραξα αποτρόπαιο έγκλημα.
Αυτό που θέλω να μάθω είναι γιατί.
Έδειχνες τόσο ευτυχισμένος πριν λίγες ώρες.
Ήμουν.
Αλλά τότε σκέφτηκα τον πατέρα μου.
Ένοιωσα ότι τον πρόδωσα.
Πετούσα όλα όσα μου είχε προσφέρει.
Όλα όσα έμαθα από αυτόν.
Το σπίτι μου, να τρέχω στο ποτάμι,
τα παιχνίδια που έπαιζα,
να μοιράζομαι την νίκη με τα αδέρφια μου.
Όλα αυτά που είναι η ζωή μου.
Όσο ερχόμουν όλο και πιο κοντά σε σας,
ήξερα ότι άφηνα πίσω αυτή την ζωή όλο και περισσότερο.
Συγχώρα με Κυβερνήτη, αλλά δεν μπορώ να το επιτρέψω αυτό.
Το Κ'Μερ ζητάει επικοινωνία.
Στην οθόνη.
Αντιπλοίαρχε Ράικερ, δεν μετέφερες τον γιο μου στο Κ'Μερ.
Οι προθέσεις μας δεν έχουν αλλάξει. Θα τον πάμε στον Αστροστόλο.
Το πείσμα σας με θλίβει.
Πολλά θα χαθούν.
Μια στιγμή, Κυβερνήτη.
Κυβερνήτη Ένταρ.
Χθες βράδυ, ο Τζόνο... μου επιτέθηκε με ένα μαχαίρι.
Που δεν θα είχε κάνει αν είχε επιστρέψει.
Ένα έγκλημα διαπράχθηκε εδώ, αλλά όχι από τον Τζόνο. Από εμένα.
Όταν βρήκαμε τον Τζόνο, φαινόταν ξεκάθαρο τι έπρεπε να γίνει.
Γνωρίζαμε ότι αν απλώς μπορούσαμε να τον πείσουμε
να αποφασίσει να μείνει, τότε πιθανότατα θα τον άφηνες.
Με τις καλύτερες προθέσεις, προσπαθήσαμε να τον πείσουμε,
και πάνω στην προσπάθεια,...
αποτύχαμε να ακούσουμε τα αισθήματά του, τις ανάγκες του.
Αυτό ήταν το έγκλημα. Και πληρώθηκε με βαρύ τίμημα
από έναν δυνατό και πολύ...
...θαρραλέο νέο. Και πρέπει να διορθωθεί.
Θα επιστρέψει σπίτι. Στο μοναδικό σπίτι που έχει γνωρίσει.
Και στον πατέρα που αγαπά. Σε εσένα Ένταρ.
Σε ευχαριστώ, Κυβερνήτη.
Παρακαλώ αποστείλατε συντεταγμένες για άμεση μεταφορά.
Αντίο, Τζόνο.
Αντίο, Κυβερνήτη. Σας ευχαριστώ.
Απόδοση Διαλόγων StarTrekTNGTeam [stregas]
Επιμέλεια/Διορθώσεις StarTrekTNGTeam [popisv]
www.tvsubtitles.net